wickkiey/tamil-wikipedia-markdown huggingface dataset:
# பி. பா. லால்


**பிரஜ் பாசி லால்** அல்லது **பி பா லால்** (**Braj Basi Lal**) (பிறப்பு: 2 மே 1921) இந்தியத் தொல்லியல் ஆய்வகத்தின் தலைமை இயக்குநராக 1968 முதல் 1972 முடிய பணியாற்றியவர். பின்னர் ஓய்வுக்கு பிறகு சிம்லாவில் உள்ள இந்திய உயர் படிப்பு நிறுவனத்தின் இயக்குநராகப் பணியாற்றினார். மேலும் யுனெஸ்கோவின் பல்வேறு குழுக்களில் இணைந்து பணியாற்றியவர். 2000-ஆம் ஆண்டில் பத்ம பூசண் விருது பெற்றவர்.  

## அயோத்தி பிணக்கில்
இவர் அயோத்தியில் இருந்த பாபர் மசூதி வளாகத்தை அகழ்வாய்வு செய்து, 2008-இல் எழுதிய *Rāma, His Historicity, Mandir and Setu: Evidence of Literature, Archaeology and Other Sciences* எனும் நூலில் கீழ் வருமாறு கூறுகிறார்:  
<blockquote>  
"பாபர் மசூதியின் அடித்தளத்தை தாங்கும் 12 தூண்கள் இந்து கட்டிட கலைநயம் கொண்டதுடன், இந்துக் கடவுள்களில் உருவங்கள் பொறிக்கப்பட்டுள்ளது. இத்தூண்கள் பாபர் மசூதியின் ஒருங்கிணைந்த பகுதி அல்ல; இத்தூண்கள் பாபர் மசூதிக்கு அந்நியமானது."  
</blockquote>  
## மறைவு
பி. பி. லால் தமது 101வது அகவையில் உடல்நலக்குறைவால் லக்னோவில் 10 செப்டம்பர் 2022 அன்று காலமானார்.  
## எழுதிய நூல்கள்
- 
- 
- Braj Basi Lal. (1956). Paleoliths from Beas and Banganga Valleys. Ancient India. No.12. pp58–92.
- Braj Basi Lal. (1958). Birbhanpur: Microlith site in Damodar Valley., West Bengal. Ancient India. No..14. pp 4–40.
- Braj Basi Lal. (1960). From the Megalith to the Harappan: Tracing Back the Graffiti on Pottery, Ancient India. No. 16. pp 4–24
- Braj Basi Lal. (1962) Indian Archaeological Expedition to Qasr Ibrim (Nubia) 1961-62.
- .
- 
- Braj Basi Lal. (1966). The Direction of Writing in the Harappan Script. Antiquity. Vol. .XL. No.175. pp 52–56.
- Braj Basi Lal. (1968). A Deluge? Which Deluge? Yet Another Facet of Copper Hoard Culture. American Anthropologist. Vol. 70. pp 857–73.
- 
- 
- 
- 
- *Special survey reports on selected towns: Dumka*, 1981.
- Braj Basi Lal. (1982). The Giant Tank of Śṛiṅgaverapura. Illustrated London News. January. P59
- 
- *Frontiers of the Indus Civilization*, 1984.
- 
- 
- 
- 
- 
- 
- Braj Basi Lal. (2003). Should One Give up All Ethics for Promoting One's Theory? East and West. Vol. 53. . Nos. 1-4. pp285–88.
- 
- 
- 
- 
- 
- 
- 
- Braj Basi Lal. (2013) Historicity of the Mahabharata: Evidence of Art, Literature and Archaeology. Aryan Books International. (HB), 978-81-7305-459-4 (PB)
- 
- Braj Basi Lal. ( 2015) Excavations at Kalibangan (1961-69): The Harappans. Archaeological Survey of India.
- Braj Basi Lal. ( 2017a) Kauśāmbī Revisited Aryan Books International
- Braj Basi Lal. ( 2017b) Testing Ancient Traditions on the Touchstone of Archaeology. Aryan Books International
- Braj Basi Lal. ( 2019) Agony of an Archaeologist. Aryan Books International.
- BR Mani; Rajesh Lal; Neera Misra; Vinay Kumar (2019) Felicitating a Legendary Archaeology Prof B.B. Lal. Vols. III. BR Publishing Corporation. (Set of 3 Vols.)
- Braj Basi Lal. (2019). From the Mesolithic to the Mahājanapadas: The Rise of Civilisation in the Ganga Valley. Aryan Books International. ISBN
# கோவிந்தராசன் பத்மநாபன்



**கோவிந்தராசன் பத்மநாபன்** (**Govindarajan Padmanaban)**(பிறப்பு 20 மார்ச் 1938, சென்னை) என்பார் இந்திய உயிர்வேதியியலாளர் மற்றும் உயிரி தொழில்நுட்பவியலாளர் ஆவார். இவர் இந்திய அறிவியல் கழகத்தின் (ஐ.ஐ.எஸ்.சி) முன்னாள் இயக்குநராக இருந்தார். தற்போது ஐ.ஐ.எஸ்.சி.யில் உயிர் வேதியியல் துறையில் கெளரவ பேராசிரியராக பணியாற்றுகிறார். இவருக்கு அறிவியல் துறையில் ஆற்றிய வாழ்நாள் சாதனைகளுக்காக இந்திய அரசால் 2024 ஆம் ஆண்டில் முதன் முதலாக வழங்கப்படுகின்ற விஞ்யான் ரத்னா விருது வழங்கப்பட்டுள்ளது.  

## ஆரம்பகால வாழ்க்கை மற்றும் கல்வி
பத்மநாபன் பொறியாளர்களின் குடும்பத்தினைச் சார்ந்தவர். இவர் தமிழ்நாட்டின் தஞ்<nowiki/>சாவூர் மாவட்டத்தைச் சேர்ந்தவர். ஆனால் பெங்களூரில் குடியேறினார். பெங்களூரில் பள்ளிப்படிப்பை முடித்த பின்னர், பொறியியல் கல்லூரியில் சேர்ந்தார். பொறியியலில் அதிக ஆர்வமின்மை காரணமாகச் சென்னையில் உள்ள மாநிலக் கல்லூரியில் வேதியியலில் இளங்கலை பட்டம் பெற்றார். புது தில்லியில் உள்ள இந்திய வேளாண் ஆராய்ச்சி நிறுவனத்தில் மண் வேதியியலில் முதுகலைப் படிப்பையும், முனைவர் பட்ட ஆய்வினை 1966இல் பெங்களூரில் உள்ள இந்திய அறிவியல் கழகத்தில் ( ஐ.ஐ.எஸ்.சி ) உயிர் வேதியியலில் பெற்றார்.  

## ஆராய்ச்சி
தனது ஆராய்ச்சியின் ஆரம்ப ஆண்டுகளில், இவர் கல்லீரலில் யூகாரியோடிக் மரபணுக்களின் வரிவடிவாக்க ஒழுங்குமுறையில் பணியாற்றினார். செல்களின் செயல்முறைகளில் பன்முகப் பங்கைத் தெளிவுபடுத்துவதில் ஆர்வம் காட்டினார். இவரது ஆய்வுக் குழுவினர் மலேரியா ஒட்டுண்ணியில் உள்ள ஹீம்-உயிரி உற்பத்தி வழி அமைவில் மருந்தின் தாக்கம் குறித்து ஆய்வு மேற்கொண்டனர். தடுப்பூசி வளர்ச்சியிலும் இவர் ஆர்வம் காட்டியுள்ளார். இவர்கள் குர்குமினின் மலேரியா எதிர்ப்புத் தன்மை மற்றும் கூட்டுச் சிகிச்சையில் இதன் செயல்திறனை ஆராய்ந்ததில் 2004ஆம் ஆண்டு வெற்றிபெற்றனர்.  

## விருதுகள்

- அறிவியல் மற்றும் தொழில்நுட்பத்திற்கான சாந்தி ஸ்வரூப் பட்நகர் பரிசு (1983) <sup data-ve-ignore="true">&#x5B; *<span title="This claim needs references to reliable sources. (July 2018)">மேற்கோள் தேவை</span>* &#x5D;</sup><sup data-ve-ignore="true">&#x5B; *<span title="This claim needs references to reliable sources. (July 2018)">மேற்கோள் தேவை</span>* &#x5D;</sup>
- பத்மஸ்ரீ (1991)
- பத்ம பூஷண் (2003)
- தேசிய மருத்துவ அறிவியல் அகாடமியின் தேர்ந்தெடுக்கப்பட்ட பெல்லோஷிப்
- விஞ்ஞான ரத்னா விருது (2024)
# இராசன் சங்கரநாராயணன்

**இராசன் சங்கரநாராயணன்** (Rajan Sankaranarayanan) என்பார் இந்திய உயிரியலாளர். இவர் சென்னையில் பிறந்தார். ஐதராபாத்தில் உள்ள செல்லுலார் மற்றும் மூலக்கூறு உயிரியல் மையத்தில் உயிரியல் அமைப்பு ஆய்வுக் குழுத் தலைவராகப் பதவி வகிக்கிறார்.  

இவருக்கு 2011ஆம் ஆண்டில், உயிரியல் அறிவியல் பிரிவில் இந்தியாவின் மிக உயர்ந்த அறிவியல் விருதான சாந்தி ஸ்வரூப் பட்நகர் பரிசு வழங்கப்பட்டது. இவர் திறன்மிக்க பணி மேம்பாட்டுக்கான தேசிய உயிரி அறிவியல் விருதையும் பெற்றவர்.
# ஒலிம்பிக்கில் சவூதி அரேபியாவின் கொடியை ஏந்தி சென்றவர்களின் பட்டியல்


இது **ஒலிம்பிக்கில் சவுதி அரேபியாவை பிரதிநிதித்துவப்படுத்தி கொடி ஏந்தியவர்களின்** பட்டியல்**.**  

ஒலிம்பிக் போட்டிகளின் தொடக்க விழாவில் சவூதி அரேபியாவின் தேசிய கொடியை ஏந்தி சென்றவர்கள்.  
| 12 | 2022 | குளிர் | மலைச்சரிவு பனிச்சறுக்கு |  |  |
| --- | --- | --- | --- | --- | --- |
| 11 | 2020 | கோடை | தடகளம் |  |  |
| 10 | 2016 | கோடை | சுலைமான் ஹமாத் | ஜூடோ |  |
| 9 | 2012 | கோடை | சுல்தான் அல்-தாவூதி | தடகள<nowiki/>ம் |  |
| 8 | 2008 | கோடை | முஹம்மத் அல்-குவலிதி | தடகள<nowiki/>ம் |  |
| 7 | 2004 | கோடை | ஹதி சௌஅன் அல்-சோமாலி | தடகளம் |  |
| 6 | 2000 | கோடை | காலித் அல்-தோசரி | டேக்வாண்டோ |  |
| 5 | 1996 | கோடை | காலித் அல்-காலிதி | தடகளம் |  |
| 4 | 1992 | கோடை | மெததி அல்-தோசரி | சைக்கிள் ஓட்டுதல் |  |
| 3 | 1988 | கோடை | சலாஹ் அல்-மர் | அதிகாரப்பூர்வ |  |
| 2 | 1984 | கோடை | சஃபக் அல்-அன்ஸி | துப்பாக்கி சூடு |  |
| 1 | 1972 | கோடை | பிலால் சைத் அல் அஸ்மா | தடகளம் | } |
# இராணுவப் பொறியியல் கல்லூரி, புனே



**இராணுவப் பொறியியல் கல்லூரி** (**College of Military Engineering** (**CME**) இந்தியாவின் மகாராட்டிரா மாநிலத்தின் புனே நகரத்தின், கட்கி அருகே தபோடியில் 1943-இல் நிறுவப்பட்டது. இக்கல்லூரியில் படித்தவர்களை இந்திய இராணுவத்தின் பொறியியல் சேவைப் படையணி, இராணுவ தகவல் தொடர்பு படையணி மற்றும் இந்திய எல்லைச் சாலைகள் அமைப்பில் இணைத்துக் கொள்ளப்படுவர். இக்கல்லூரியில் பொறியியலில் 2 ஆண்டு பட்டயப் படிப்புகள், 4 ஆண்டு இளநிலை படிப்புகள், 2 ஆண்டு முதுநிலை படிப்புகள் நடத்தப்படுகிறது.முளா ஆற்றின் கரையில் அமைந்த இக்கல்லூரியில் வளாகம் 3,6000 ஏக்கர் பரப்பளவு கொண்டது.  
இக்கல்லூரி வளாகத்தில் கேந்திரிய வித்தியலாயம், இராணுவப் பொதுப் பள்ளியும் அமைந்துள்ளது.  

## படிப்புகள்
### இளநிலை & பட்டயப் படிப்புகள்
- 4 ஆண்டு கட்டிடப் பொறியியல், இயந்திரவியல், மின்சார & மின்னணு படிப்புகள்
- 4 ஆண்டு மின்சாரம் & இயந்திரவியல் பொறியில் படிப்புகள்
- 4 ஆண்டு தகவல் தொடர்பு பொறியியல் படிப்புகள்
- 2 ஆண்டு பொறியியல் பட்டயப் படிப்புகள்
### முதுநிலை படிப்புகள்
- 2 ஆண்டு கட்டமைப்பு பொறியியல் மற்றும் ஆற்றல் அமைப்புகள் (எம் டெக்) படிப்பு
# யோகிந்திர ரசுதோகி


**யோகேந்திர ரசுதோகி** (**Yogendra Rastogi)** என்பார் வட இந்தியாவின் தலைசிறந்த மிகவும் பிரபலமான நாட்காட்டி கலை ஓவியர்களில் ஒருவர். இந்து தெய்வங்களின் ஓவியங்களுக்காக இவர் புகழ்பெற்றவர். இவரது ஓவிய அரங்கம் உத்தரப்பிரதேசத்தில் உள்ள மீரட்டில் அமைந்துள்ளது. இவர் ஆகஸ்ட் 29, 2015 அன்று தனது 76 வயதில் காலமானார்.  

## ஆரம்ப கால வாழ்க்கை
ரசுதோகி சுயமாகவே கலைகளை கற்ற கலைஞராக இருந்தார். வறுமை காரணமாக இவரால் கல்வியைத் தொடர முடியவில்லை. போதுமான வண்ணப்பூச்சு அல்லது காகிதத்தை வாங்க நிதி இல்லாத நிலையில், இவர் தனது ஓவியத் திறனை வளர்த்துக் கொண்டார். மூத்த மகனாகவும், குடும்பத்தினை கவனித்துக்கொள்ளும் முயற்சியில் மீரட்டில் அலங்காரம் மற்றும் கைவண்ணங்களை வரைவதற்குத் தொடங்கினார்.  

இந்திய-சீனா போரின் போது இவர் வரைந்த சிறுவயது இராணுவ வீரன் ஓவியம் இவருக்குப் பெருமை தேடித்தந்தது. புகழ்பெற்ற நன்ஹா முன்னா ரஹி படத்தினையும் இவர் வரைந்தார். ரசுதோகின் அர்ப்பணிப்பான பணியின் காரணமாக இரண்டு அச்சகங்களை நிறுவும் அளவிற்கு முன்னேறினார்.  
<sup data-ve-ignore="true">&#x5B; *<span title="This claim needs references to reliable sources. (March 2019)">மேற்கோள் தேவை</span>* &#x5D;</sup>
# ரமா கோவிந்தராஜன்


**ரமா கோவிந்தராஜன்** (Rama Govindarajan) பாய்ம இயக்கவியல் துறையில் நிபுணத்துவம் பெற்ற ஒரு இந்திய விஞ்ஞானி ஆவார். இவர் முன்னதாக, 1998-2012 முதல் வரை உள்ள காலத்தில் ஜவஹர்லால் நேரு மேம்பட்ட அறிவியல் ஆராய்ச்சிக்கான மையத்தின் எந்திரவியல் பொறியியல் பிரிவிலு் பின்னர் டாட்டா அடிப்படை ஆராய்ச்சி கழகத்தில் பேராசிரியராகவும் பணிபுரிந்தார். மேலும், 2012 முதல் 2016 ஆம் ஆண்டு வரை பல்துறை அறிவியல் மையத்தில் பணிபுரிந்தார். தற்போது அவர் பெங்களூரு சர்வதேச கருத்தியல் அறிவியல் மையத்தில் (ஐ.சி.டி.எஸ்) பேராசிரியராக பணியாற்றி வருகிறார். பேராசிரியர். கோவிந்தராஜன் 2007 ஆம் ஆண்டிற்கான சாந்தி ஸ்வரூப் பட்நகர் விருதைப் பெற்றவர்.  

## கல்வி
1984 ஆம் ஆண்டில் இந்திய தொழில்நுட்பக் கழகம் புது தில்லியில் வேதியியல் பொறியியலில் இளங்கலைப் பட்டப்படிப்பை (பி.டெக்.) வெற்றிகரமாக நிறைவு செய்தார். 1986 ஆம் ஆண்டில் அமெரிக்காவின் பிலடெல்பியாவின் ட்ரெக்செல் பல்கலைக்கழகத்தில் வேதியியல் பொறியியலில் முதுகலைப் பட்டம் பெற்றார். அவரது முனைவர் பட்டம் (பி.எச்.டி) ஆய்வறிக்கையானது 1994 ஆம் ஆண்டில் இந்திய அறிவியல் கழகம் பெங்களூரில் இருந்து விண்வெளி பொறியியல் என்ற தலைப்பில் செய்யப்பட்டது ஆகும். 1994 ஆம் ஆண்டில் கலிபோர்னியா தொழில்நுட்பக் கழகத்தில் வானூர்தியியல் துறையில், முனைவர் ஆராய்ச்சிக்குப் பிந்தைய ஆய்வுப் பணியை மேற்கொண்டார்.  

## தொழில்
பெங்களூரில் உள்ள தேசிய விண்வெளி ஆய்வகங்களின் கணக்கீட்டு மற்றும் தத்துவார்த்த திரவ இயக்கவியல் பிரிவில் அறிவியலாளராகத் தனது வாழ்க்கையைத் தொடங்கினார், மேலும் 1988 முதல் 1998 வரை ஒரு பத்தாண்டு காலம் அங்கு பணியாற்றினார். மேம்பட்ட அறிவியல் ஆராய்ச்சிக்கான ஜவஹர்லால் நேரு மையத்தில் ஆசிரிய உறுப்பினரான அவர் 1998 மற்றும் 2012 ஆண்டுகளுக்கு இடையில் அந்த நிலையில் பணியாற்றினார். 2012ஆம் ஆண்டு முதல், அவர் பல்துறை அறிவியல் மையத்தில் பேராசிரியராக இருந்தார். அவர் திரவ இயற்பியலின் நிபுணத்துவம் வாய்ந்த துறையில் ஏராளமான தொழில்நுட்ப ஆவணங்களை வெளியிட்டுள்ளார், மேலும் ஒரு சில புத்தகங்களையும் வெளியிட்டுள்ளார்.  

## விருதுகள்
இதுவரை அவர் பெற்ற பல விருதுகளில், மிகவும் குறிப்பிடத்தக்க விருதானது 2007 ஆம் ஆண்டிற்கான சாந்தி ஸ்வரூப் பட்நாகர் விருது ஆகும். "வெட்டு மற்றும் இணையாக இல்லாத ஓட்டங்கள், ஓட்டம் நுழைவு, கொந்தளிப்பான மாற்றம் மற்றும் சிறிய- அளவிலான ஹைட்ராலிக் தாவல்கள் ". 1987 ஆம் ஆண்டின் இளம் விஞ்ஞானி விருதும், தேசிய விண்வெளி ஆய்வகங்களால் வழங்கப்பட்ட 1996 ஆம் ஆண்டின் சிறந்த விஞ்ஞானி விருதும் அவருக்கு வழங்கப்பட்டது. 2004 ஆம் ஆண்டு சி.என்.ஆர்.ராவ் ஓரேஷன் விருதை ஜே.என்.சி.ஏ.எஸ்.ஆர் பெங்களூரில் பெற்றார்.
# ஹாதி சௌஆன் அல்-சுமைலி



**ஹாதி சௌஆன் அல்-சுமைலி** ( Hadi Soua'an Al-Somaily; பிறப்பு: 1976 ஆம் ஆண்டு டிசம்பர் 30) ஒரு சவூதி அரேபிய விளையாட்டு வீரர். சிட்னியில் நடைபெற்ற 2000 ஆம் ஆண்டு கோடைக்கால ஒலிம்பிக் விளையாட்டுப் போட்டிகளில், 400 மீட்டர் தடை ஓட்டப் போட்டியில் தனது தனிப்பட்ட சாதனையாக 47.53 வினாடிகளில் ஓடிப் பதிவு செய்தார். இந்த போட்டியில் அமெரிக்க ஓட்டக்காரர் ஏஞ்சலோ டெய்லர் 47.50 வினாடிகளில் பந்தய தூரத்தை ஓடிக்கடந்து தங்கப்பதக்கத்தை வென்றார். இதன் மூலம் ஒலிம்பிக் விளையாட்டுகளில் வெள்ளிப் பதக்கத்தை வென்ற முதல் சவுதி நாட்டினரானார்.  

## போட்டி பதிவு
| பிரதிநிதியாக |  |  |  |  |  |  |
| --- | --- | --- | --- | --- | --- | --- |
| 1994 | உலக இளையோர் வாகையர் | லிஸ்பன், போர்த்துகல் | 13வது (sf) | 400 மீ தடை தாண்டும் ஓட்டம் | 52.37 |  |
| — | 4 × 400 மீ தொடர் ஓட்டம் | DQ |  |  |  |  |
| 1995 | உலக வாகையர் | கோத்தென்பர்க், சுவீடன் | 33வது (h) | 400 மீ தடை தாண்டும் ஓட்டம் | 50.54 |  |
| 1996 | ஒலிம்பிக் போட்டிகள் | அட்லான்டா, அமெரிக்க ஐக்கிய நாடுகள் | 34வது (h) | 400 மீ தடை தாண்டும் ஓட்டம் | 49.94 |  |
| 15வது (sf) | 4 × 400 மீ தொடர் ஓட்டம் | 3:07.18 |  |  |  |  |
| 1999 | உலக வாகையர் | செவீயா, எசுப்பானியா | 22வது (h) | 400 மீ தடை தாண்டும் ஓட்டம் | 49.88 |  |
| – | 4 × 400 மீ தொடர் ஓட்டம் | DQ |  |  |  |  |
| அனைத்தராபிய விளையாட்டுக்கள் | அம்மான், ஜோர்தான் | 1வது | 400 மீ தடை தாண்டும் ஓட்டம் | 50.02 |  |  |
| 2000 | ஆசிய வாகையர் | ஜகார்த்தா, இந்தோனேசியா | 1வது | 400 மீ தடை தாண்டும் ஓட்டம் | 49.13 |  |
| 3வது | 4 × 400 மீ தொடர் ஓட்டம் | 3:05.00 |  |  |  |  |
| ஒலிம்பிக் போட்டிகள் | சிட்னி, ஆத்திரேலியா | 2வது | 400 மீ தடை தாண்டும் ஓட்டம் | 47.53 |  |  |
| 28th (h) | 4 × 400 மீ தொடர் ஓட்டம் | 3:09.57 |  |  |  |  |
| 2001 | உலக வாகையர் | எட்மன்டன், கனடா | 4வது | 400 மீ தடை தாண்டும் ஓட்டம் | 47.99 |  |
| 17வது (h) | 4 × 400 மீ தொடர் ஓட்டம் | 3:04.22 |  |  |  |  |
| நல்லெண்ண விளையாட்டுக்கள் | பிரிஸ்பேன், ஆத்திரேலியா | 3வது | 400 மீ தடை தாண்டும் ஓட்டம் | 48.94 |  |  |
| 2002 | மேற்காசிய விளையாட்டுக்கள் | குவைத் நகரம், குவைத்து | 1வது | 400 மீ தடை தாண்டும் ஓட்டம் | 49.04 |  |
| ஆசிய விளையாட்டுக்கள் | புசான், தென் கொரியா | 1வது | 400 மீ தடை தாண்டும் ஓட்டம் | 48.42 |  |  |
| 1வது | 4 × 400 மீ தொடர் ஓட்டம் | 3:02.47 |  |  |  |  |
| 2003 | உலக வாகையர் | பாரிஸ், பிரான்சு | 16வது (sf) | 400 மீ தடை தாண்டும் ஓட்டம் | 49.25 |  |
| – | 4 × 400 மீ தொடர் ஓட்டம் | DQ |  |  |  |  |
| 2004 | ஒலிம்பிக் போட்டிகள் | ஏதென்ஸ், கிரேக்கம் | 15வது (sf) | 400 மீ தடை தாண்டும் ஓட்டம் | 48.98 |  |
| அனைத்தராபிய விளையாட்டுக்கள் | அல்ஜியர்ஸ், அல்சீரியா | 1வது | 400 மீ தடை தாண்டும் ஓட்டம் | 48.77 |  |  |
| 1வது | 4 × 400 மீ தொடர் ஓட்டம் | 3:03.03 |  |  |  |  |
| 2005 | இஸ்லாமிய கூட்டுணர்வு விளையாட்டுக்கள் | மக்கா, சவூதி அரேபியா | 2வது | 400 மீ தடை தாண்டும் ஓட்டம் | 50.78 |  |
| 1வது | 4 × 400 மீ தொடர் ஓட்டம் | 3:04.35 |  |  |  |  |
| உலக வாகையர் | எல்சிங்கி, பின்லாந்து | 11வது (sf) | 400 மீ தடை தாண்டும் ஓட்டம் | 49.09 |  |  |
| – | 4 × 400 மீ தொடர் ஓட்டம் | DQ |  |  |  |  |
| ஆசிய வாகையர் | இஞ்சியோன், தென் கொரியா | 1வது | 400 மீ தடை தாண்டும் ஓட்டம் | 49.16 |  |  |
| – | 4 × 400 மீ தொடர் ஓட்டம் | DQ |  |  |  |  |
| 2006 | ஆசியப் போட்டிகள் | தோகா, கத்தார் | 5வது | 400 மீ தடை தாண்டும் ஓட்டம் | 50.69 | } |
# காலித் அல்-தோசரி



**காலித் அல்-தோசரி** (பிறப்பு: 1972 ஆம் ஆண்டு ஆகஸ்ட் 11) ஓர் சவூதி அரேபிய டைக்குவாண்டோ பயிற்சியாளர். இவர் ஆண்கள் +80 கிலோ போட்டி பிரிவில் 2000 கோடைகால ஒலிம்பிக் போட்டியில் கலந்துக் கொண்டார். இவர் முதல் சுற்றில் தென் கொரியாவின் கிம் கியோங்-ஹுனால் தோற்கடிக்கப்பட்டார். பின்னர் வெண்கலப் பதக்கப் போட்டியில் பிரான்சின் பாஸ்கல் ஜென்டிலிடம் தோற்றதற்கு முன்பு, நிக்கராகுவாவின் கார்லோஸ் டெல்கடோ மற்றும் கொலம்பியாவின் மில்டன் காஸ்ட்ரோ ஆகியோரை தோற்கடித்தார். ஒலிம்பிக் திறப்பு விழாவில் சவூதி அரேபியாவின் தேசிய கொடி ஏந்தியவராகவும் அல்-தோசரி இருந்தார்.  

## சாதனைகள்
| 2004 | ஆசிய டேக்வாண்டோ சாம்பியன்ஷிப் | 3 வது | ஹெவிவெயிட் (84 கிலோ) |  |
| --- | --- | --- | --- | --- |
| 2002 | ஆசிய டேக்வாண்டோ சாம்பியன்ஷிப் | 3 வது | ஹெவிவெயிட் (84 கிலோ) |  |
| ஆசிய விளையாட்டு | 5 வது | ஹெவிவெயிட் (84 கிலோ) |  |  |
| 2000 | கோடை ஒலிம்பிக் | 5 வது | ஹெவிவெயிட் (80 கிலோ) |  |
| 1998 | ஆசிய டேக்வாண்டோ சாம்பியன்ஷிப் | 2 வது | ஹெவிவெயிட் (83 கிலோ) |  |
| 1997 | உலக டேக்வாண்டோ சாம்பியன்ஷிப் | 3 வது | ஹெவிவெயிட் (83 கிலோ) |  |
| 1996 | ஆசிய டேக்வாண்டோ சாம்பியன்ஷிப் | 3 வது | ஹெவிவெயிட் (83 கிலோ) | } |
# முகம்மது அல்-குவைலிதி



**முஹம்மத் சல்மான் அல்-குவலிதி** (பிறப்பு 1981 ஆம் ஆண்டு ஜூன் 19 ) ஓர் சவூதி அரேபிய நீளம் தாண்டுதல் வீரர் ஆவார். இவரது தனிப்பட்ட சாதனையாக 8.48 மீட்டர் ஆகும். இது 2006ஆம் ஆண்டு ஜுலை பிரான்சின் சோட்டேவில்லே-லூஸ்-ரூவனில் அடையப்பட்டது. இதுவும் தற்போதைய ஆசிய சாதனையாகும் .  

உலக அளவில், இவர் 2008 கோடைகால ஒலிம்பிக் மற்றும் 2010 ஆசிய விளையாட்டுப் போட்டிகளில் பங்கேற்றார். ஐ.ஏ.ஏ.எஃப் உலகக் கோப்பை மற்றும் ஐ.ஏ.ஏ.எஃப் உலக உள் சாம்பியன்ஷிப் போட்டிகளில் வெண்கலப் பதக்கங்களை வென்றார். மேலும் 2007 மற்றும் 2009 ஆம் ஆண்டுகளில் தடகளத்தில் நடந்த உலக சாம்பியன்ஷிப் போட்டிகளில் சவூதி அரேபியாவைப் பிரதிநிதித்துவப்படுத்தினார். மூன்று முறை ஆசிய சாம்பியனான இவர் 2004 மற்றும் 2008 ஆம் ஆண்டுகளில் நடந்த ஆசிய உள் தடகள சாம்பியன்ஷிப் போட்டிகளிலும், 2007 ஆசிய தடகள சாம்பியன்ஷிப்பிலும் வென்றார் .  

இவருக்கு மெச்சவ்து பௌஹௌச்சே பயிற்சியாளராக உள்ளார்.  

## சர்வதேச போட்டிகள்
| Representing |  |  |  |  |  |
| --- | --- | --- | --- | --- | --- |
| 2002 | Asian Championships | Colombo, Sri Lanka | – | NM |  |
| 2003 | Asian Championships | Manila, Philippines | 9th | 7.63 m |  |
| 2004 | Asian Indoor Championships | Tehran, Iran | 1st | 7.94 m |  |
| World Indoor Championships | Budapest, Hungary | 14th (q) | 7.80 m |  |  |
| Pan Arab Games | Algiers, Algeria | 2nd | 7.79 m |  |  |
| 2005 | Islamic Solidarity Games | Mecca, Saudi Arabia | 1st | 8.44 m |  |
| 2006 | World Athletics Final | Stuttgart, Germany | 2nd | 8.34 m |  |
| World Cup | Athens, Greece | 3rd | 8.11 m |  |  |
| 2007 | Asian Championships | Amman, Jordan | 1st | 8.16 m (w) |  |
| World Championships | Osaka, Japan | 18th (q) | 7.85 m |  |  |
| Pan Arab Games | Cairo, Egypt | 1st | 8.19 m |  |  |
| 2008 | Asian Indoor Championships | Doha, Qatar | 1st | 8.24 m (iAR) |  |
| World Indoor Championships | Valencia, Spain | 3rd | 8.01 m |  |  |
| Olympic Games | Beijing, China | 14th (q) | 7.93 m |  |  |
| 2009 | World Championships | Berlin, Germany | 36th (q) | 7.66 m |  |
| 2010 | Asian Games | Guangzhou, China | 11th | 6.78 m |  |
| 2016 | Asian Indoor Championships | Doha, Qatar | 8th | 7.52 m | } |
# சுல்தான் அல்-தாவூதி

**சுல்தான் முபாரக் அல்-தாவூதி** (பிறப்பு 1985 ஆம் ஆண்டு மார்ச் 16) ஓர் சவூதி அரேபிய வட்டெறிதல் வீரர் ஆவார். இவர் பிஷாவில் பிறந்தார்.  

இவரது தனிப்பட்ட சிறந்த சாதனையாக 2016 ஆம் ஆண்டு ஜூன் மாதம் பியால போட்லஸ்கா போட்டியில் 65.52 மீட்டர் எறிந்ததாகும். இவர் கோடை ஒலிம்பிக்கில் மூன்று முறை (2008, 2012, மற்றும் 2016) சவூதி அரேபியாவைப் பிரதிநிதித்துவப்படுத்தியுள்ளார். ஒவ்வொரு சந்தர்ப்பத்திலும் இறுதிப் போட்டி வரை சென்றதில்லை.  

ஊக்கமருந்து பயன்படுத்தியதற்காக இரண்டு ஆண்டுகள் போட்டியில் கலந்துக்கொள்ள தடை விதிக்கப்பட்டது.
# திமிட்டர் இவனோவ் போபோவ்


**திமிட்டர் இவனோவ் போபோவ்** *(Dimitar Ivanov Popov)* பல்கேரியா நாட்டைச் சேர்ந்த கரிம வேதியியலாளர் ஆவார். 1894 ஆம் ஆண்டு அக்டோபர் மாதம் 13 ஆம் நாள் பிறந்த இவர் 1975 ஆம் ஆண்டு அக்டோபர் மாதம் 25 ஆம் நாள் வரை வாழ்ந்தார். பல்கேரிய அறிவியல் கழகத்தில் கல்வியாளராக இருந்தார்.  

பேராசிரியர் தி. இவானோவ் இவரது குடும்பத்தின் பெயரான போபோவை விட தனது தந்தையின் பெயரான இவானோவ் என்ற பெயரால் நன்கு அறியப்படுகிறார்.  

வேதியியல் வினையான இவானோவ் வினை இவரது பெயரால் அழைக்கப்படுகிறது.
# அயோடோமுப்புளோரோயெத்திலீன்



**அயோடோமுப்புளோரோயெத்திலீன்** (*Iodotrifluoroethylene*) என்பது C<sub>2</sub>F<sub>3</sub>I என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். ஆலோ ஆல்கீன்கள் குழுவைச் சேர்ந்த சேர்மமான இது எளிதில் ஆவியாகக் கூடிய ஒரு நீர்மமாகும். முப்புளோரோ வினைல் இலித்தியத்தை அயோடினேற்றம் செய்து அயோடோமுப்புளோரோயெத்திலீனைத் தயாரிக்கலாம்.  
அயோடோமுப்புளோரோயெத்திலீனை புற ஊதா ஒளியின்கீழ் நைட்ரிக் ஆக்சைடுடன் சேர்த்து வினைபுரியச் செய்தால் தொகுப்பு வினை நிகழ்ந்து முப்புளோரோநைட்ரசோயெத்திலீன் உருவாகிறது. அயோடின் ஓர் உடன் விளைபொருளாகக் கிடைக்கிறது.  

:2 + 2 NO &rarr; 2 +
# அர்ச்தீப் சிங்


**அர்ச்தீப் சிங்** (*Arshdeep Singh*)(பிறப்பு: 5 பெப்ரவரி 1999) என்பவர் இந்திய துடுப்பாட்ட வீரர் ஆவார். இவர் 19 செப்டம்பர் 2018 அன்று 2018–19 விஜய் ஹசாரே கோப்பை பஞ்சாப் துடுப்பாட்ட அணிக்காக தனது பட்டியல் அ துடுப்பாட்டத்தில் அறிமுகமானார். 2018 வயதுக்குட்பட்ட 19 துடுப்பாட்ட உலகக் கோப்பைக்கான இந்திய அணியில் இடம் பெற்றார்.  

திசம்பர் 2018-ல் 2019 இந்தியன் பிரீமியர் லீக்கிற்கான வீரர் ஏலத்தில் இவரை கிங்ஸ் லெவன் பஞ்சாப் அணிக்காக வாங்கியது. 16 ஏப்ரல் 2019 அன்று கிங்ஸ் லெவன் பஞ்சாபிற்காக தனது இருபது20 போட்டியில் அறிமுகமானார். 2019–20 ரஞ்சி கோப்பையில் பஞ்சாப் அணிக்காக 25 டிசம்பர் 2019 அன்று தனது முதல் தரப் போட்டியில் அறிமுகமானார்.
# ஹர் தயால்


லாலா **ஹர் தயால் சிங் மாத்தூர்** (Lala **Har Dayal Singh Mathur) (**14 அக்டோபர் 1884 - 4 மார்ச் 1939) இவர் ஓர் இந்திய தேசியவாத புரட்சிகரவாதியும், சுதந்திர போராட்ட வீரராவார். இவர் இந்தியக் குடிமைப்பணியை நிராகரித்த ஒரு பல்துறை அறிஞராவார். இவரது எளிய வாழ்க்கையும், அறிவார்ந்த புத்திசாலித்தனமும் கனடாவிலும், அமெரிக்காவிலும் வாழும் பல வெளிநாடு வாழ் இந்தியர்களை முதல் உலகப் போரின்போது பிரிட்டிசு ஏகாதிபத்தியத்திற்கு எதிராக போராட தூண்டியது.  

## சுயசரிதை

### ஆரம்ப ஆண்டுகளில்
இவர் 1884 அக்டோபர் 14 அன்று தில்லியில் ஒரு இந்து மாத்தூர் கயஸ்தா குடும்பத்தில் பிறந்தார். வர் போலி ராணி மற்றும் கௌரி தயால் மாத்தூர் ஆகியோரின் ஏழு குழந்தைகளில் ஆறாவது மகனாக இருந்தார். இவரது தந்தை மாவட்ட நீதிமன்ற வாசகர் . சிறு வயதிலேயே, இவர் ஆர்ய சமாஜத்தால் ஈர்க்கப்பட்டார். இவர் சியாம்ஜி கிருஷ்ண வர்மா, விநாயக் தாமோதர் சாவர்க்கர் மற்றும் பிகாஜி காமா ஆகியோருடன் தொடர்பு கொண்டிருந்தார். ஜிசொப்பி மாசினி, கார்ல் மார்க்சு மற்றும் மிகைல் பக்கூனின் ஆகியோரிடமிருந்தும் இவர் உத்வேகம் பெற்றார்.  

கேம்பிரிச்சு பள்ளியில் படித்த இவர் இந்தியாவின் தில்லி புனித ஸ்டீபன் கல்லூரியில் சமசுகிருதத்தில் இளங்கலை பட்டமும், பஞ்சாப் பல்கலைக்கழகத்தில் சமசுகிருதத்தில் முதுகலை பட்டமும் பெற்றார் . 1905 ஆம் ஆண்டில், சமசுகிருதத்தில் தனது உயர் படிப்புகளுக்காக ஆக்சுபோர்டு பல்கலைக்கழகத்தின் இரண்டு உதவித்தொகைகளைப் பெற்றார். 1907 இல் வெளியிடப்பட்ட *தி இந்தியன் சோசியாலஜிக்கு* எழுதிய கடிதத்தில், அராஜகவாத கருத்துக்களை ஆராயத் தொடங்கினார். இந்தக் கடிதம் இவரை காவல்துறையினரால் கண்காணிக்க வழிவகுத்தது. அந்த ஆண்டின் பிற்பகுதியில், இந்தியக் குடிமைப் பணியை விட்டுவிட்டு, சிக்கன வாழ்க்கை வாழ 1908 இல் இந்தியா திரும்பினார். ஆனால் இந்தியாவிலும், இவர் முன்னணி செய்தித்தாள்களில் கட்டுரைகளை எழுதத் தொடங்கினார், பிரித்தானிய அரசு இவரது எழுத்துக்கு தடை விதிக்க முடிவு செய்தபோது, லாலா லஜ்பத் ராய் இவரை நாட்டை விட்டு வெளியேறி வெளிநாடு செல்லுமாறு அறிவுறுத்தினார். இந்த காலகட்டத்தில்தான் இவர் இந்தியன் சோசியாலாஜியை அச்சிட்டதற்காக விசாரணைக்கு உட்படுத்தப்பட்ட கை ஆல்ட்ரெட்டின் நட்புக்குள் வந்தார்.  
வெளியிடப்பட்ட வந்தே மாதரத்தின் ஆகத்து 1909 இதழ்]]  
1909 இல் பாரிஸுக்குச் சென்ற இவர் வந்தே மாதரம் என்ற இதழின் ஆசிரியரானார். ஆனால் இவர் பாரிஸில் மிகவும் மகிழ்ச்சியாக இல்லை, எனவே இவர் அங்கிருந்துஅல்ஜீரியா சென்றார். அங்கேயும், இவர் மகிழ்ச்சியற்றவராக இருந்தார். கியூபா அல்லது யப்பானுக்குச் செல்வது குறித்து யோசித்தார். எல்லாவற்றிற்கும் மேலாக, இவர் மர்தினிக்குச் சென்றார். அங்கு இவர் சிக்கன வாழ்க்கையை வாழத் தொடங்கினார். ஒரு ஆர்ய சமாஜவாதியான, பாய் பரமானந்த் இவரைத் தேடி வந்தார். பௌத்தம் போன்ற ஒரு புதிய மதத்தை நிறுவுவது பற்றி இருவரும் விவாதித்தனர்.
# பர்ஹான்-உத்-தின் (இந்திய தேசிய ராணுவ அதிகாரி)


**பர்ஹான்-உத்-தின்** (Burhan-ud-Din) (1914-1996) இவர், பாக்கித்தானின் சித்ரால் பகுதியைச் சேர்ந்த இந்திய தேசிய இராணுவத்தின் மூத்த வீரராவார். இரண்டாம் உலகப் போரின்போது சுபாஷ் சந்திரபோஸின் கீழ் இந்திய தேசிய ராணுவத்தில் இவர் செய்த சேவையின் விளைவாக இவர் மிகவும் பிரபலமானார்.  

பின்னர் இர் 1947-1948 ஆம் ஆண்டு இந்திய-பாக்கித்தான் போரில் சிலாஸில் பாக்கித்தான் இராணுவத்துடன் சித்ரால் சாரணர்களுடன் பணியாற்றினார்.  

## ஆரம்ப கால வாழ்க்கை
இவர் பெசாவரிலுள்ள இஸ்லாமியா கல்லூரியில் கல்வி பயின்றார். பின்னர் இந்திய தேசிய இராணுவக் கல்லூரியில் பயின்றார்.  

இராணுவ நுழைவுத் தேர்வில் தேர்ச்சி பெற்று தேராதூனில் உள்ள இந்திய ராணுவ கழகத்துக்குச் சென்றார். இவர் சூலை 15, 1936 இல் சிறப்பு பட்டியலில் இரண்டாவது லெப்டினெண்டாக நியமிக்கப்பட்டார். ஆகத்து 20, 1936 முதல் சென்னையிலுள்ள 1 வது படைப்பிரிவில் இணைக்கப்பட்டார். பின்னர் இவர் இந்திய இராணுவத்திற்காக ஏற்றுக்கொள்ளப்பட்டு, ஆகத்து 20, 1937 இல் 5 வது படைப்பிரிவு, 10 வது பலூச் ரெஜிமென்ட்டில் சேர்ந்தார். வடமேற்கு எல்லையில் பெசாவரில் நிறுத்தப்பட்டார்.  

இரண்டாவது லெப்டினெண்டாக அவர் நியமிக்கப்பட்ட தேதி செப்டம்பர் 1, 1935 க்கு முந்தியது, மேலும் அவர் டிசம்பர் 1, 1937 இல் லெப்டினன்டாக பதவி உயர்வு பெற்றார்.
# எஸ். ஏ. ஐயர்


**சுப்பையர் அப்பாதுரை ஐயர்** (Subbier Appadurai Ayer)(1898 ஏப்ரல் 14 - 1980 ஏப்ரல் 1) இவர் சுபாஷ் சந்திரபோஸின் நாடு கடந்த இந்திய அரசாங்கத்தில் விளம்பரம் மற்றும் பிரச்சார அமைச்சராக இருந்தார். பின்னர் இந்திய தேசிய இராணுவத்தின் விசாரணை .காலத்தில் ஒரு முக்கிய பாதுகாப்பு சாட்சியாக இருந்தார். இவர் இந்திய சுதந்திரக் கழகத்தில் சேருவதற்கு முன்பு நவம்பர் 1940 இல் ராய்ட்டர்ஸின் சிறப்பு நிருபராகப் பணியாற்ற பேங்காக் சென்றார். அக்டோபர் 1943 இல், இவர் புதிய நாடு கடந்த இந்திய அரசாங்கத்தில் விளம்பரம் மற்றும் பிரச்சார அமைச்சராக நியமிக்கப்பட்டார்.  

வெற்றிகரமான நேச நாட்டு பர்மா முற்றுகையும், யன்கோனின் வீழ்ச்சியையும் தொடர்ந்து, இவர் மியான்மரிலிருந்து போஸுடனும், ஜான்சி படைப்பிரிவின் சுமார் 100 உறுப்பினர்களுடனும் பேங்காக்கிற்கும், பின்னர் சிங்கப்பூருக்கும் கால்நடையாக பின்வாங்கினார். யப்பான் சரணடைந்த பின்னர், போஸ் மற்றும் அவரது அரசாங்க அமைச்சரவையின் இரண்டு உறுப்பினர்களுடன் சேர்ந்து அறியப்படாத இடத்திற்கு சிங்கப்பூரை விட்டு வெளியேறினார். பார்மோசாவிலிருந்து பெயர் தெரியாத இடத்திற்கு சென்ற போஸின் கடைசி விமானத்தில், இவருக்கு இடமில்லை. ஆகத்து 17, 1945 இல் விமானம் விபத்துக்குள்ளானது. மறுநாள் போஸ் இறந்தார். செங்கோட்டை வழக்குகளில் சாட்சியங்களை வழங்குவதற்காக 1945 நவம்பரில் டோக்கியோவிலிருந்து தில்லிக்குச் சென்று விசாரணையில் ஒரு முக்கிய பாதுகாப்பு சாட்சியானார். 1951 ஆம் ஆண்டில், இவர் இந்திய தேசிய இராணுவம் மற்றும் சுபாஸ் சந்திரபோஸ் ஆகியோரின் தனிப்பட்ட கணக்குகளை "அன்டோ ஹிம் எ சாட்சி: கிழக்கு ஆசியாவில் நேதாஜி சுபாஸ் சந்திரபோஸின் கதை, பம்பாய், 1951" என்று அழைத்தார். வெளிவிவகார அமைச்சகத்தின் கோப்பு எண் 25/4 / என்ஜிஓ - தொகுதி 1, இப்போது தேசிய ஆவணக்காப்பகத்தில் இரகசியமாக இருக்கிறது. தோக்கியோவில் உள்ள இந்திய சுதந்திர கழகத்தின் தலைவரான இவரும், முங்கா ராமமூர்த்தி ஆகியோர், தேசிய ராணுவத்துக்காகவும், இந்திய சுதந்திர கழகத்திற்காகவும் பொதுமக்கள் உதவியுடன் உருவாக்கிய போர் சூழலை நேதாஜி சுபாஸ் சந்திரபோஸ் உருவாக்கியதாக கோப்பில் குற்றம் சாட்டப்பட்டது.
# முகமது சமான் கியானி


மேஜர் ஜெனரல் **முகமது சமான் கியானி** (**Mohammed Zaman Kiani)** (1 அக்டோபர் 1910 - 4 சூன் 1981) இவர்பிரித்தானிய இந்திய இராணுவத்தின் அதிகாரியாக இருந்தார். பின்னர் சுபாஷ் சந்திரபோஸ் தலைமையிலான இந்திய தேசிய ராணுவத்தில் சேர்ந்தார். அதன் 1 வது பிரிவுக்கு தலைமை தாங்கினார். இவர் இந்திய ராணுவக் கழகத்திலிருந்து "ஸ்வார்ட் ஆப் ஹானர்" என்ற விருதினைப் பெற்றார். மேலும் 14/1 பஞ்சாப் படைப்பிரிவில் (இப்போது 5 பஞ்சாப், பாக்கித்தான் ராணுவம்) சேர்ந்தார்.  

இந்திய சுதந்திரத்திற்குப் பிறகு, இவர் பாக்கித்தானுக்குச் சென்றார். இவர் கில்கிட் நிறுவனத்தில் அரசியல் முகவராக பணியாற்றினார். மேலும் முகம்மது சியா-உல்-ஹக்கின் அரசாங்கத்தில் தகவல் அமைச்சராகவும் இருந்தார். நாடு கடந்த இந்திய அரசுக்கு இவர் செய்த பங்களிப்புகள் பின்னர் ஒப்புக் கொள்ளப்பட்டன. இவருக்கு மரணத்திற்குப் பின் நேதாஜி பதக்கம் வழங்கப்பட்டது.  

## ஆரம்ப கால வாழ்க்கை
இவர், இப்போது பாக்கித்தானின் இஸ்லாமாபாத்தின் ஒரு பகுதியாக இருக்கும் ராவல்பிண்டி மாவட்டத்தில் உள்ள ஷகார்பரியன் கிராமத்தில் பிறந்தார்.  

தனது இளமை பருவத்தில் ஆர்வமுள்ள வளைதடி பந்தாட்ட<nowiki/>வீரரான இவர் 1931 இல் தேராதூனில் உள்ள இந்திய ராணுவ கழகத்தில் பிரித்தானிய இந்திய ராணுவத்தில் சேர்ந்தார்.  

## இரண்டாம் உலகப் போர்
மார்ச் 1941 இல் இவர் இடம் பெற்ரிருந்த படைப்பிரிவு மமலாயாவுக்கு அனுப்பப்பட்டது. இவர் இரண்டாம் உலகப் போரின்போது மலாயா போரில் போர்க் கைதியாகப்பட்டார். பின்னர் இவர், 1942 இல் மோகன் சிங் தலைமையில் உருவாக்கப்பட்ட முதல் இந்திய தேசிய இராணுவத்தில் சேர்ந்தார். யப்பானியர்களுடனான கருத்து வேறுபாடுகள் காரணமாக இந்த இராணுவம் கலைக்கப்பட்டப் பின்னர், இந்திய சுதந்திரக் கழகம் இவரை எஞ்சியுள்ள படைகளுக்கு இராணுவத் தளபதியாகவும், ஜெகநாத் ராவ் போன்ஸ்லே இராணுவ பணியகத்தின் இயக்குநராகவும் நியமித்தது . 1943 இல் சுபாஷ் சந்திரபோஸின் வருகை மற்றும் இந்திய தேசிய இராணுவத்தின் மறுமலர்ச்சி மற்றும் நாடு கடந்த இந்திய அரசாங்கத்தின் பிரகடனத்திற்குப் பிறகு, இவர் முதல் பிரிவின் தளபதியாக நியமிக்கப்பட்டார். இவர் இந்தியப் படையெடுப்பின் போது தலைமை தாங்கினார் யங்கோன் வீழ்ச்சியின் போது, இவர் இந்திய தேசிய இராணுவம் மற்றும் நாடு கடந்த இந்திய அரசாங்கத்தின் பணியாளர்களை வழிநடத்தினார். அவர்கள் போஸுடன் சேர்ந்து பேங்காக்கிற்கு அணிவகுத்துச் சென்றனர். ஆகத்து 1945 இல் போஸ் விமான விபத்தில் இறந்த பிறகு, இவர் 1945 ஆகஸ்ட் 25 அன்று சிங்கப்பூரில் உள்ள பிரித்தானிய அரசிடம் சரணடைந்தார்.  

## பூஞ்ச் கிளர்ச்சி
இந்தியப் பிரிவினையைத் தொடர்ந்து, 1947 இல் உருவான பாக்கித்தான் சுதந்திரத்திற்குப் பிறகு இவர் ராவல்பிண்டிக்குத் திரும்பினார்.  

1947 செப்டம்பரில், ஜம்மு-காஷ்மீர் மகாராஜாவை அகற்றுவதற்கான பாக்கித்தானின் முயற்சியின் தெற்குப் பிரிவின் பொறுப்பில் பாக்கித்தான் பிரதமர் லியாகத் அலிகான் மற்றும் பஞ்சாபி மந்திரி சௌகத் ஹயாத் கான் ஆகியோர் பொறுப்பேற்றனர். இவர், குசராத் நகரத்தை மையமாகக் கொண்டு ஜிஹெச்கியூ ஆசாத் என்ற பொது தலைமையகத்தை நிறுவினார். இங்கிருந்து, இவரது படைகள் காஷ்மீர் எல்லையை ஊடுருவி பூஞ்சில் காஷ்மீர் கிளர்ச்சியாளர்களை வழிநடத்தியது, இறுதியில் ஆசாத் காஷ்மீர் உருவாவதற்கு வழிவகுத்தது. பிரிகேடியர் ஹபீபுர் ரஹ்மான் இவரது தலைமைப் பணியாளராக பணியாற்றினார்.  

## பிற்கால வாழ்வு
இவர், பின்னர் கில்கித்தில் பாக்கித்தான் அரசாங்கத்தின் அரசியல் முகவராக நியமிக்கப்பட்டார். ராவல்பிண்டியில் ஓய்வு பெற்றபோது இவர் தனது நினைவுக் குறிப்புகளை எழுதினார். இவரது மரணத்திற்குப் பிறகு அவை வெளியிடப்பட்டன:
# ஆ. து. லோகநாதன்


மேஜர் ஜெனரல் **ஆர்காடு துரைசாமி லோகனாதன்** (12 ஏப்ரல் 1888 - 9 மார்ச் 1949) இவர் இந்திய தேசிய இராணுவத்தின் அதிகாரியாகவும், சுதந்திர இந்திய அரசாங்கத்தில் அமைச்சராகவும் இந்திய தேசிய இராணுவத்தின் பிரதிநிதியாக இருந்தார். அந்தமான் தீவுகள் மற்றும் பர்மாவுக்கான சுதந்திர இந்தியாவின் ஆளுநராகவும் இவர் சில காலம் பணியாற்றினார்.  

இவர்,மதராசு மருத்துவக் கல்லூரியில் மருத்துவ மாணவராக சேருவதற்கு முன்பு ஆர்.பி.என்.எம் பள்ளியிலும் பின்னர் பெங்களூரு மத்திய கல்லூரியிலும் பயின்றார், பின்னர் வெப்பமண்டல நோய்களின் மருத்துவராக லண்டனில் பயிற்சி பெற்றார்.  

## வரலாறு
ஆகத்து 27, 1917 இல் இவர், இந்திய மருத்துவ சேவையில் ஒரு தற்காலிக பணியினைப் பெற்றார். பின்னர்,பதவி உயர்வு பெற்றார். இவர் மார்ச் 1, 1922 இல் இந்திய மருத்துவச் சேவையில் வழக்கமான பணிக்கு நியமிக்கப்பட்டார். இவர் 27 பிப்ரவரி 1929 இல் தளபதியாக பதவி உயர்வு பெற்றார். மேலும், முதலாம் உலகப் போரின்போது பணியாற்றினார்.  

ஏப்ரல் 1940 திசம்பர் 15, 1939 இல் லீட்-கோல் பதவி உயர்வு பெற்றார்.  

இரண்டாம் உலகப் போரின்போது, சிங்கப்பூரின் வீழ்ச்சியைத் தொடர்ந்து இவர் இந்திய தேசிய ராணுவத்தில் சேர்ந்தார். பிரித்தானிய ஆட்சியில் இருந்து இந்தியாவை விடுவிப்பதற்காக சுபாஷ் சந்திரபோஸின் கீழ் சுதந்திர அரசாங்கத்தில் சேர்ந்தார். அந்தமான் நிக்கோபார் தீவுகளின் இவர் ஆளுநராக நியமிக்கப்பட்டார்.  

## குடும்பம்
இவர் சரோஜா என்பவரை மணந்தார். தம்பதியினருக்கு சம்பத், லலிதா , சுகுமார், மேனகா ஹேமலதா என்ற குழந்தைகள் இருந்தனர்.  

## மரபு
முன்னாள் வாழ்க்கை மற்றும் பணியின் நினைவாக பெங்களூரின் எட்வர்ட் சாலை மேஜர் ஜெனரல் கி.பி. லோகனாதன் சாலை என்று அப்போதைய முதல்வர் எஸ்.எம் . 1980 களில் கன்னிங்ஹாம் அடுக்குமாடி குடியிருப்புகள் என்று அழைக்கப்படும் ஒரு கட்டிடத்திற்கு வழிவகுக்கும் வரை லோகனாதன் குடியிருப்பு ஒரு காலத்தில் நின்ற பாதை இதுதான்.
# ப. வெ. ரா. ராவ்


**பட்டக்கல் வெங்கண்ண ராகவேந்திர ராவ்** என்பார் இந்திய அரசின் குடிமைப்பணி ஊழியர், எழுத்தாளர் மற்றும் இந்தியாவின் ஆறாவது பாதுகாப்பு செயலாளர் ஆவார். இவர் சீன-இந்தியப் போர் முடிவடைந்த நாளான 1962 நவம்பர் 21 அன்று பதவியேற்றார். இவர் ஏப்ரல் 3, 1965 வரை இந்த பதவியிலிருந்தார். *சுதந்திரத்தின் பின்னர் இந்தியாவின் பாதுகாப்பு கொள்கை மற்றும் அமைப்பு*, *சறுக்கல் இல்லாமல் பாதுகாப்பு* மற்றும் *ரெட் டேப் மற்றும் ஒயிட் கேப் ஆகிய* மூன்று புத்தகங்களை எழுதியுள்ளார். இவருக்கு இந்திய அரசு 1967ஆம் ஆண்டில் இந்தியாவின் இரண்டாவது மிக உயர்ந்த விருதான பத்ம விபூஷனை அவருக்கு வழங்கியது.
# கே. என். அனந்தபத்மநாபன்


கே.என்.அனந்தபத்மநாபன் **Karumanaseri Narayanaiyer Ananthapadmanabhan** (பிறப்பு: செப்டம்பர் 1969) ஒரு இந்திய முன்னாள் முதல் தரத் துடுப்பாட்ட வீரர் ஆவார். மாநிலத்தைச் சேர்ந்த கேரளா துடுப்பாட்ட அணி, தென் மண்டலம் மற்றும் இந்திய "ஏ" அணிளுக்காக விளையாடி உள்ளார். இவர் கேரள துடுப்பாட்ட அணியின் கேப்டனாக செயல்பட்டுள்ளார். மேலும் இந்திய உள்நாட்டு துடுப்பாட்டத்தில் மிகச்சிறந்த நேர்ச்சுழல் வீசுபவர்களில் ஒருவர் ஆவார். தற்ப்போது இவர் முதல் தரத் துடுப்பாட்டத்தில் நடுவராக செயல்படுகிறார். ரஞ்சி கேபப்பை மற்றும் இந்தியன் பிரீமியர் லீக் போட்டிகளிலும் நடுவராக செயல்படுகிறார்.. ஆகத்து 2020 இல் அனந்தபத்மநாபன் நடுவராக சிறப்பாக செயல்பட்டதன் காரணமாக பன்னாட்டு நடுவர்கள் குழுவுக்கு தேர்வு செய்யப்பட்டு பணியாற்றிவருகிறார்.
# இராமாமிர்த செயராமன்


**இராமாமிர்த செயராமன்** (*Ramamirtha Jayaraman*) (10 அக்டோபர் 1937 - 14 ஏப்ரல் 2019  ) என்பவர் இந்திய மரபியலாளர் ஆவார். இவர் பாக்டீரியாவில் குறிப்பாக எஸ்செரிச்சியா கோலியில் மேற்கொண்ட ஆய்வுகளுக்காக நன்கு அறியப்பட்டவர். பாக்டீரியாவின் வரிவடிவாக்கத்த்இனை கட்டுப்படுத்துவது குறித்த இவரது ஆய்வுகள், இதில் துணை காரணிகளின் பங்களிப்பு மற்றும் *ஆர்.என்.ஏ பாலிமரேசுடனான* தொடர்புகளுக்குச் சான்றளிப்பதாக அறியப்படுகிறது. இவர் பேராசிரியராக மதுரை காமராஜர் பல்கலைக்கழகத்திலும் மற்றும் விஞ்ஞானியாக டாடா அடிப்படை ஆராய்ச்சி நிறுவனத்திலும் பணியாற்றியுள்ளார். ஓய்வு பெற்ற பிறகு, மதுரை காமராசர் பல்கலைக்கழகத்தில் தகைசால் அறிவியலாளராக பணியாற்றினார். இவர் மூலக்கூறு மரபியலில் ஆய்வக கையேடு ஒன்றினையும் மற்றும் பல துண்டுப்பிரசுரங்களையும் மற்றும் ஆய்வுக் கட்டுரைகளையும் எழுதியுள்ளார். பப்மெட், மருத்துவ ஆவணங்களின் இணைய தரவகத்தில் இவரது ஆய்வுகள் சுமார் 59 பட்டியலிடப்பட்டுள்ளது. அறிவியல் ஆராய்ச்சிக்காக இந்திய அரசின் அறிவியல் மற்றும் தொழிலக ஆய்வு மன்றம், உயிரியல் அறிவியல் பிரிவில் 1982ஆம் ஆண்டில், மிக உயர்ந்த இந்திய அறிவியல் விருதுகளில் ஒன்றான அறிவியல் மற்றும் தொழில்நுட்பத்திற்கான சாந்தி ஸ்வரூப் பட்நகர் பரிசை விருதினை வழங்கியது.  

செயராமன் அவர்கள் 2019ஆம் ஆண்டு ஏப்ரல் 13ஆம் நாளன்று காலமானார்.
# பால் மில்கிரோம்

**பால் ராபர்ட் மில்கிரோம்** (Paul Robert Milgrom பிறப்பு ஏப்ரல் 20, 1948) ஓர் அமெரிக்க பொருளாதார நிபுணர் . இவர் ஸ்டான்போர்ட் பல்கலைக்கழகத்தில் மனிதநேயம் மற்றும் அறிவியல் துறை பேராசிரியராக 1987 ஆம் ஆண்டு முதல் உள்ளார். மில்கிரோம் ஆட்டக் கோட்பாட்டில் நிபுணர், குறிப்பாக ஏலக் கோட்பாடு மற்றும் விலை உத்திகள். ஏலக் கோட்பாட்டின் மேம்பாடுகள் மற்றும் புதிய ஏல வடிவங்களின் கண்டுபிடிப்புகளுக்காக ராபர்ட் பி. வில்சனுடன் இணைந்து 2020 ஆம் ஆண்டு பொருளியலுக்கான நோபல் நினைவு பரிசை வென்றார்.  

நான்சி ஸ்டோக்கி என்பவருடன் இணைந்து வர்த்தகம் இல்லாத தேற்றத்தினை உருவாக்கியவர் ஆவார். இவர் *ஆக்னாமிக்ஸ் உட்பட* பல நிறுவனங்களின் இணை நிறுவனர் ஆவார். இந்த நிறுவனம் சிக்கலான வணிக ஏலம் மற்றும் பரிமாற்றங்களுக்கான திறமையான சந்தைகளை உருவாக்குவதற்கான மென்பொருள் மற்றும் சேவைகளை வழங்குகிறது.  

மில்கிரோம் மற்றும் அவரது ஆய்வறிக்கை ஆலோசகரான ராபர்ட் பி. வில்சன் எந்த தொலைபேசி நிறுவனம் எந்த செல்லுலார் அதிர்வெண்களைப் பெறுகிறது என்பதை தீர்மானிக்க FCC பயன்படுத்தும் ஏல நெறிமுறையை வடிவமைத்தார்.  

## ஆரம்பகால வாழ்க்கை மற்றும் பள்ளி
பால் மில்கிரோம் ஏப்ரல் 20, 1948 இல் மிச்சிகனில் உள்ள டிட்ராயிட்டில் பிறந்தார், ஆபிரகாம் ஐசக் மில்கிரோம் மற்றும் அன்னே லிலியன் ஃபிங்கெல்ஸ்டீன் ஆகியோருக்கு நான்கு மகன்களில் இரண்டாவது மகனாகப் பிறந்தார். அவரது குடும்பம் மிச்சிகனில் உள்ள ஓக் பார்க் சென்றது. மில்கிரோம் டூயி பள்ளியிலும் பின்னர் ஓக் பார்க் உயர்நிலைப் பள்ளியிலும் பயின்றார்.  

## பொருளியலுக்கான நோபல் பரிசு
அக்டோபர் 2020 இல், ராயல் சுவீடிய அகாதமி ஆஃப் சயின்சஸ், மில்கிரோம் மற்றும் ராபர்ட் வில்சன் ஆகியோருக்கு கூட்டாக நோபல் நினைவு பரிசை வழங்கியதாகக் கூறியது, ஏனெனில் அவர்கள் "பாரம்பரிய வழிகளில் அதாவது, வானொலி அதிவெண்கள் மூலமாக விற்க கடினமாக இருக்கும் பொருட்கள் மற்றும் சேவைகளுக்கான புதிய ஏல வடிவங்களை வடிவமைக்க தங்கள் நுண்ணறிவினை பயன்படுத்தினர் எனக் கூறியுள்ளது. இவர்களின் இந்த கண்டுபிடிப்புகள் உலகெங்கிலும் உள்ள விற்பனையாளர்கள், வாங்குபவர்கள் மற்றும் வரி செலுத்துவோருக்கு பயனளித்துள்ளன.
# பின்னேயசு


***பின்னேயசு (Penaeus)*** என்பது உப்பு நீரில் வளரும் இறால் வகைகளுள் ஓர் பேரினமாகும். இந்த பேரினத்தில் பெரும் புலி இறால் (*பி. மோனோடான்*) சிற்றினமும் உள்ளது. இது உலகளவில் பண்ணைகளில் வளர்க்கப்படும் ஓட்டுடைய காலிகளில் ஒன்றாகும். *பெரெஸ் ஃபார்பான்ட்* மற்றும் கென்ஸ்லி ஆகியோர் இந்த பேரினத்தின் கீழ் உள்ள சிற்றினங்களை உருவ வேறுபாடுகளை அடிப்படையாகக் கொண்டும், குறிப்பாக விலங்குகளின் பிறப்புறுப்பு பண்புகளைக் கொண்டும் பேரினத்தினை அமைத்தனர். ஆனால் இந்த திருத்தம் உலகளவில் ஏற்றுக்கொள்ளப்படவில்லை. இத்திருத்தத்தினைத் தொடர்ந்து, பின்னேசு பேரினத்தில் உள்ள சிற்றினங்கள் மறு ஒதுக்கீடு செய்து பின்னேயிடே குடும்பமாக அமைத்து அதன் கீழ் *பார்பேண்டிபின்னேயசு, பென்னிரோபின்னேயசு, லிப்டோபின்னேசு, மார்சுபின்னேயசு* பேரினங்கள் கொண்டுவரப்பட்டன.''  
|*மெலிசெர்டசு கெரத்துரசு*  
|கேரமோட் இறால்,மூன்று வரிப்பள்ள இறால்  
|-  
|*பி. லேட்டிசல்கேட்டசு*  
|*மெலிசெர்டசு லேட்டிசல்கேட்டசு*  
|மேற்கு இராச இறால்  
|-  
|*பி. லாங்கிசுடைலசு*  
|*மெலிசெர்டசு லாங்கிசுடைலசு*  
|சிவப்பு புள்ளி இராச இறால், சிவப்பு புள்ளி இறால்  
|-  
|*பி. மார்ஜினேட்டசு*  
|*மெலிசெர்டசு மார்ஜினேட்டசு*  
|அலோகா இறால்  
|-  
|*பி. பிலெபிஜசு*  
|*மெலிசெர்டசு பிலெபிஜசு*  
|கிழக்கு இராச இறால்  
|}
# இராபர்த்து ப. வில்சன்


**இராபர்த்து பட்லர் "பாபு" வில்சன், இளையவர்** (Robert Butler "Bob" Wilson, Jr. பிறப்பு: மே 16, 1937) ஓர் அமெரிக்க பொருளாதார வல்லநரும் இசுட்டான்போர்டு பல்கலைக்கழகத்தில் மேலாண்மை பிரிவில் புகழ்பெற்ற பேராசிரியரும் ஆவார். ஏலக் கோட்பாட்டின் மேம்பாடுகளைப்பற்றியும் புதிய ஏல வடிவங்களின் கண்டுபிடிப்புகளுக்காகவும் இவருடன் பணிபுரியும் பேராசிரியரான பால் மில்கிரோமுடன் இணைந்து 2020 ஆம் ஆண்டில் பொருளியலுக்கான நோபல் நினைவு பரிசு பெற்றார்.  

மேலாண்மை அறிவியல் மற்றும் வணிக பொருளாதாரத்தில் இவரது பங்களிப்பிற்காக பரவலாக இவர் அறியப்பட்டவர். இவரது முனைவர் பட்ட ஆய்வு தொடர்ச்சியான இருபடி நிரலாக்கத்தை அறிமுகப்படுத்தியது, இது நேரியல் அல்லாத நிரலாக்கத்திற்கான ஒரு முன்னணி செயல்பாட்டு முறையாக மாறியது. இசுட்டான்போர்டு தொழிற் பள்ளியில் உள்ள மற்ற கணித பொருளாதார வல்லுனர்களுடன், கூட்டுறவு அல்லாத விளையாட்டுக் கோட்பாட்டைப் பயன்படுத்தி தொழில்துறை அமைப்பையும், அமைப்புக் கோட்பாட்டின் பொருளாதாரத்தையும் மறுசீரமைக்க உதவினார். நேரியல் சாரா விலைமதிப்பீடு குறித்த அவரது ஆராய்ச்சி பெரிய நிறுவனங்களுக்கான கொள்கைகளில் தாக்கத்தினை ஏற்படுத்தியுள்ளது. எரிசக்தி துறையில் குறிப்பாக மின்சாரத்தில் அதிக தாக்கத்தினை ஏற்படுத்தியுள்ளது.  

## விருதுகள்
வில்சன் ஆர்வர்டு கல்லூரி மற்றும் தொழிற்கல்வி பள்ளியில் இளங்கலை, முதுகலை மற்றும் முனைவர் பட்டங்களை முடித்ததிலிருந்து, தொழில்முறை பத்திரிகைகள் மற்றும் புத்தகங்களில் சுமார் 100 கட்டுரைகளை வெளியிட்டுள்ளார், இதற்காக அவர் பல விருதுகளைப் பெற்றுள்ளார்.  

அக்டோபர் 2020 இல், ராயல் சுவீடிய அறிவியல் உயர்கழகம் (அகாதமி ஆஃப் சயின்சஸ்), மில்கிரோம் மற்றும் இராபர்த்து வில்சன் ஆகியோருக்கு கூட்டாக நோபல் நினைவு பரிசை வழங்கியதாகக் கூறியது, ஏனெனில் அவர்கள் "பாரம்பரிய வழிகளில் அதாவது, வானொலி அதிவெண்கள் மூலமாக விற்கக் கடினமாக இருக்கும் பொருட்கள் மற்றும் சேவைகளுக்கான புதிய ஏல வடிவங்களை வடிவமைக்க தங்கள் நுண்ணறிவினை பயன்படுத்தினர் எனக் கூறியுள்ளது. இவர்களின் இந்த கண்டுபிடிப்புகள் உலகெங்கிலும் உள்ள விற்பனையாளர்கள், வாங்குபவர்கள் மற்றும் வரி செலுத்துவோருக்கு பயனளித்துள்ளன.
# குறிஞ்சி மலை சரணாலயம்

**குறிஞ்சி சரணாலயம்** ( மலையாளம் : കുറിഞ്ഞിമല വന്യജീവി സംരക്ഷ്ണ കേന്ദ്രം) என்பது தென்னிந்தியாவின் . வரைபடம் தமிழ்நாட்டின் திருப்பூர் மாவட்டத்தின் எல்லையில் கேரள மாநிலத்தின், இடுக்கி மாவட்டத்தில், தேவிகுளம் வட்டத்தில் உள்ள கோட்டகம்பூர் மற்றும் வட்டவாடா கிராமங்களில் உள்ள அருகிவரும் நீலக்குறிஞ்சி தாவரத்தைப் பாதுகாக்க சுமார் 32 ஹெக்டேர் பரப்பளவில் அமைந்துள்ள ஒரு சரணாலயம் ஆகும்.  

## வரலாறு
2006 அக்டோபர் 7, 2006 அன்று மூணாறில் நடந்த நீலகுரிஞ்சி விழாவில் கேரள வனத்துறை அமைச்சர் பெனாய் விஸ்வம் இந்த சரணாலயத்தை அறிவித்தார். 2006 ஆம் ஆண்டு குறிஞ்சி மலர்ந்த போது, நீலகுரிஞ்சிப் பூக்களைக் காண சுமார் பத்து லட்சம் (1,000,000) மக்களை மூணாறு மற்றும் பிற இடங்களிக்கு வந்தனர்.  

இந்த சரணாலயம் இப்பகுதியின் தனித்துவமான பல்லுயிர், குறிப்பாக குறிஞ்சிச் செடி மற்றும் அதன் வாழ்விடங்களை நீண்டகாலம் பாதுகாப்பதை உறுதி செய்யும் என்று அரசாங்க அறிவிப்பில் தெரிவிக்கப்பட்டுள்ளது. சட்டபூர்வமாக தனியார் பெயரில் உள்ள நிலங்கள் இந்த சரணாலயப் பகுதியிலிருந்து விலக்கப்படுகின்றன.  

## வனவிலங்குகள்
இந்தச் சரணாலயத்தில் அச்சுறுத்தளுக்கு உள்ளான யானை, காட்டெருது, வரையாடு மான் போன்ற விலங்கினங்கள் உள்ளன.  

புதிய சரணாலயத்தின் அருகில் வடமேற்கில் சின்னார் கானுயிர்க் காப்பகம், மஞ்சம்பட்டி பள்ளத்தாக்கு வடகிழக்கில், அமராவதி காப்புக் காட்டில் உள்ள இந்திரா காந்தி கானுயிர் காப்பகம், எரவிகுளம் தேசிய பூங்கா மேற்கில் ஆனைமுடி சோலை தேசிய பூங்கா தெற்கில் பம்படம் சோலை தேசியப் பூங்கா, கிழக்கில் பழனி மலை தேசியப் பூங்கா போன்றவை உள்ளளன. இந்த ஐந்து பாதுகாக்கப்பட்ட வனப் பகுதிகளுடன் சரணாலயம் தொடர்ச்சியாக இணைந்துள்ளது.
# டாக்கின்சியா தாம்பிரபரனியே


***தாவ்கின்சியா தாம்பிரபரனியே*** (*Dawkinsia tambraparniei*) என்பது இந்தியாவின் தமிழ்நாட்டின் மேற்குத் தொடர்ச்சி மலையில் உள்ள தாமிரபரணி நதிப் படுகையில் மட்டும் காணப்படும் சைப்ரினிட் மீன் வகைகளுள் ஒன்று. இந்த இனம் நீளம் வரை வளரக்கூடியது. சைலசு என்பார் முதன்முதலில் இதனை *புன்டியசு அருளியசு தாம்பிரபரனியே* என விவரித்து இருந்தார். பின்னர் 2013-ல் இந்த சிற்றினம் *தாவ்கின்சியா* பேரினத்தின் கீழ் வகைப்படுத்தப்பட்டது. இந்த மீன்களின் எண்ணிக்கை மணல் திருட்டு உள்ளிட்ட மனித நடவடிக்கைகள் காரணமாக சமீபத்திய ஆண்டுகளில் கணிசமாகக் குறைந்துள்ளது.
# முதலைகள் மறுவாழ்வு மற்றும் ஆராய்ச்சி மையம்

**முதலை மறுவாழ்வு மற்றும் ஆராய்ச்சி மையம்** (*Crocodile Rehabilitation and Research Centre*) என்பது முதலைகளை இனப்பெருக்கம் செய்து வளர்க்கும் பூங்காவாகும், இது இந்தியாவின், கேரளத்தின், திருவனந்தபுரம் நகருக்கு அருகிலுள்ள பிரபலமான சுற்றுலாத் தலமான நெய்யறில் அமைந்துள்ளது.  

## வரலாறு

### முதலைப் பண்ணை
இந்த இடத்தில் சுமார் 44 சதுப்புநில முதலைகளுக்கு இடம் கொண்டதாக 1977 ஆம் ஆண்டில் ஒரு முதலை பண்ணை தொடங்கப்பட்டது. முதலைகளை இனப்பெருக்கம் செய்து அணைக்கட்டுக்கு அருகிலுள்ள நெய்யறு ஏரியில் விடுவிப்பதால் சரணாலயத்தில் முதலைகளின் எண்ணிக்கை மாறுபடும். அருகிலுள்ள பழங்குடி கிராமங்களில் பிடிக்கபடும் பாம்புகள் போன்ற பிற ஊர்வனவற்றையும் இந்த சரணாலயம் பாதுகாப்பளிக்கிறது. மிக அண்மையில் இதில் ஒரு இந்திய மலைப்பாம்பு இடம்பெற்றது.  

### ஸ்டீவ் இர்வின் நினைவு
2007 மே மாதம் நிறுவப்பட்ட, இந்த ஆராய்ச்சி மையத்துக்கு துவக்கத்தில் ஸ்டீவ் இர்வின் தேசிய பூங்கா என்று பெயரிடப்பட்டது. மறைந்த இயற்கை ஆர்வலரும் "முதலை வேட்டைக்காரர்" என்று அழைக்கப்பட்டவருமான ஸ்டீவ் இர்வின் நினைவாக பெயரிடப்பட்டது. 2006 இல் ஒரு ஆவணப்படத்தை படமாக்கும்போது இர்வின் ஒரு வகை திருக்கைமீனால் கொல்லப்பட்டார். முதலை பூங்கா ஆர்வலரான வீரரை கௌரவிக்கும் உலகின் முதல் நினைவுச்சின்னம் இதுவாகும். இர்வினை சித்தரிக்கும் ஆளுயர தகடு கேரள வனத்துறையால் பூங்காவின் வாயிலில் வைக்கப்பட்டது (அது பின்னர் அகற்றப்பட்டது). இந்த மையத்தை கேரள அரசின் வனத்துறை அமைச்சர் பெனாய் விஸ்வம் திறந்து வைத்தார்.  

## சர்ச்சைகள்
2009 ஆம் ஆண்டில், இர்வின் தோட்டமானது பூங்காவிற்கு சட்டரீதியாக வழக்கு அறிவிப்பாணையை அனுப்பியது, பூங்காவானது அறிவுசார் சொத்துரிமைகளை மீறியதாகக் குற்றம் சாட்டியது. மேலும் தோட்டத்தின் அனுமதியின்றி இர்வின் பெயரையும், படத்தையும் பயன்படுத்துவதை நிறுத்துமாறு அவர்களுக்கு அறிவுறுத்தியது. இதனால் முதலை பூங்கா பெயரில் இருந்து இர்வின் பெயரை நீக்கவேண்டி வந்தது. பூங்காவின் வாயிலில் பொறிக்கப்பட்ட படமும் அகற்றப்பட்டது.  

### முதலை தாக்குதல்கள்
2001 ஆம் ஆண்டில், அணை இடத்திற்கு அருகில் வசிக்கும் பழங்குடியினரை சதுப்பு நில முதலை தாக்கியது. சில வாரங்களுக்குப் பிறகு பழங்குடிப் பெண்ணைக் கொன்றதக கருதப்பட்ட ஆண் முதலை அணைக்கு அருகே சிக்கியது.
# நரேந்திர பிரசாத்


**நரேந்திர பிரசாத்** *(Narendra Prasad)* ஓர் இந்திய அறுவை சிகிச்சை நிபுணராவார். பாட்னா மருத்துவக் கல்லூரி மற்றும் மருத்துவமனையின் அறுவை சிகிச்சை துறைகளின் முன்னாள் தலைவராகவும், இந்திய அறுவைசிகிச்சை சங்கத்தின் பீகார் மாநில அத்தியாயத்தின் முன்னாள் தலைவராகவும் இருந்தார். மருத்துவத் துறையில் நரேந்திர பிரசாத் செய்த பங்களிப்புகளுக்காக இந்திய அரசு 2015 ஆம் ஆண்டில் நான்காவது மிக உயர்ந்த இந்திய சிவில் விருதான பத்மசிறீ விருதை அவருக்கு வழங்கியது. பிரசாத் பாட்னா மருத்துவக் கல்லூரியில் மருத்துவப் பாடத்தில் பட்டம் பெற்றார். 1962 ஆம் ஆண்டில் இராயல் கல்லூரியின் அறுவைசிகிச்சை உறுப்பினர் தகுதி தேர்விலும் தேர்ச்சி பெற்றார்.
# இந்திரானா



***இந்திரானா (Indirana) என்பது*** தவளைகள் குடும்பத்தில் (ராணிசாலிடே) உள்ள பேரினம் ஒன்றாகும். இந்த பேரினத் தவளைகள் அனைத்தும் இந்தியாவின் மேற்குத் தொடர்ச்சி மலையில் மட்டுமே காணப்படுகின்றன. இவை சில நேரங்களில் **இந்தியத் தவளைகள்** என்ற பொதுவான பெயரில் அறியப்படுகின்றன. அதேசமயம் இந்த தவளை இனங்களின் மூதாதை குடும்பத்தின் உறுப்பினர்கள் "பாய்ச்சல் தவளைகள்" எனப்படுகின்றன.  

கிட்டத்தட்ட 50 மில்லியன் ஆண்டுகளுக்கு முன்பு மற்ற எல்லா தவளைகளிலிருந்தும் இத்தவளைகள் விலகி தனிப்பேரினமான *இந்திரானா* தோன்றியுள்ளன. இதில் *இந்திரானா குன்டியா* என்ற சிற்றினம் "சிறந்த 100 பரிணாம அடிப்படையில் வேறுபட்ட, உலகளவில் ஆபத்தான நீரி நில வாழ்வனவற்றில் ஒன்றாக" கருதப்படுகிறது.  

## விளக்கம்
*இந்திரானா* பேரினத்தினைச் சார்ந்த சிற்றினங்கள் அனைத்தும் மெல்லிய உடலுடன் கூடிய சிறிய வகைத் தவளைகள் ஆகும். இவை பொதுவாக இலைக் குப்பை அல்லது அதன் அருகிலுள்ள நீரோடைகளில் காணப்படுகின்றன. தலைப்பிரட்டை பின்னங்கால்கள் மற்றும் செதில்களற்ற வாலுடன் உள்ளது. இவை அச்சுறுத்தல்களிலிருந்து தப்பிக்கக் குதித்துச் செல்கின்றன.  

## வகைபிரித்தல்
பாரம்பரிய வகைப்படுத்துதலில் இப்பேரினம் *ராணிடேயின்* உட்குடும்பமான *ராணிக்லினேயில்* வைக்கப்பட்டது. இதனுடன் *நேனோப்ரைசு* மற்றும் *நிக்டிபேட்ரகசு* பேரினங்களும் உள்ளன. ராணிக்லினே, நிக்டிபேட்ராசிடே குடும்பத்தின் கீழும் வைக்கப்படுகிறது. டாரல் ஆர். ஃப்ரோஸ்ட் *மற்றும் பலர்.* (2006) இவற்றை பெட்ரோபெடிடிடே குடும்பத்திற்குள் வைத்தனர்.  

## இனங்கள்
புதிய இனங்கள் இன்னும் கண்டுபிடிக்கப்பட்டு வருகின்றன: இந்திய மாநிலமான கோவாவில் உள்ள நேத்ராவல்லி வனவிலங்கு சரணாலயத்தில் *இந்திரானா சேலிகாரி* கண்டுபிடிக்கப்பட்டு ஜூலை 2015ன் பிற்பகுதியில் விவரிக்கப்பட்டது. *இந்திரானா* பேரினத்தில் பின்வரும் சிற்றினங்கள் அங்கீகரிக்கப்பட்டுள்ளன:  

- *இந்திரானா பெடோமி* <small>(குந்தர், 1876)</small>
- *இந்திரானா பத்ராய்* <small>கார்க் மற்றும் பிஜு, 2016</small>
- *இந்திரானா பிராச்சிடார்சஸ்* <small>(குந்தர், 1876)</small>
- *இந்திரானா சிரவாசி பத்யே* <small>, மோடக், மற்றும் தஹானுகர், 2014</small>
- *இந்திரானா துபோசி தஹானுகர்* <small>, மோடக், கிருதா, பெயர், பத்யே, மற்றும் மோலூர், 2016</small>
- *இந்திரானா குண்டியா* <small>(டுபோயிஸ், 1986)</small>
- *இந்திரானா லெய்தி* <small>(பவுலெங்கர், 1888)</small>
- *இந்திரானா லாங்கிக்ரஸ்* <small>(ராவ், 1937)</small>
- *இந்திரானா பரமக்ரி* <small>கார்க் மற்றும் பிஜு, 2016</small>
- *இந்திரானா சேல்ல்காரி* <small>மோடக், தஹானுகர், மற்றும் பாத்தியே, 2015</small>
- *இந்திரானா சரோஜம்மா தஹானுகர்* <small>, மோடக், கிருதா, பெயர், பத்யே, மற்றும் மோலூர், 2016</small>
- *இந்திரானா செமிபல்மாடா* <small>(பவுலெங்கர், 1882)</small>
- *இந்திரானா டைசோனி தஹானுகர்* <small>, மோடக், கிருதா, பெயர், பத்யே, மற்றும் மோலூர், 2016</small>
- *இந்திரானா யாதேரா தஹானுகர்* <small>, மோடக், கிருதா, பெயர், பதீ, மற்றும் மோலூர், 2016</small>
# கோவிந்தகர் அரண்மனை


**கோவிந்தகர் அரண்மனை** *(Govindgarh Palace)* இந்தியாவின் மத்தியப் பிரதேச மாநிலம் கோவிந்தகரில் அமைந்துள்ள ஓர் அரண்மனையாகும். இதை கோவிந்தகர் கோட்டை என்றும் அழைக்கிறார்கள். ரேவாவின் ஆட்சியாளரால் 19 ஆம் நூற்றாண்டில் கட்டப்பட்ட இந்த கோட்டை கோவிந்தகர் ஏரியின் கரையில் ஓர் அரச இல்லமாக செயல்பட்டது.  
## வரலாறு

கோவிந்தகர் கோட்டை 1853 ஆம் ஆண்டில் ரேவா மற்றும் கோவிந்தகரின் ஆட்சியாளரான ராசா ரகுராச் சிங் என்பவரால் கட்டப்பட்டது. கோட்டை போன்ற கட்டமைப்பை இவர் அரண்மனையாகப் பயன்படுத்தினார். அரண்மனை வளாகத்தில் ஏராளமான கட்டிடங்கள் மற்றும் கோயில்கள் இருந்தன, ஒரு கட்டத்தில் இந்தியாவில் காணப்பட்ட முதல் வெள்ளை புலியான மோகன் இங்கு வளர்க்கப்பட்டது. அரண்மனை கிட்டத்தட்ட ஒரு நூற்றாண்டு காலமாக பயன்பாட்டில் இருந்தது, ஆனால் இந்திய சுதந்திரமும், அதன்பின்னர் ரேவா இளவரசரின் வீழ்ச்சியும் கோட்டை வெறுமையாக விடப்பட்டது. பின்னர் கட்டிடத்தில் ஓர் அருங்காட்சியகம் நிறுவப்பட்டது.
# இந்திரானா லாங்கிசிரசு


***இந்திரானா லாங்கிசிரசு*** (***Indirana longicrus)*** என்பது இந்தியாவின் மேற்குத் தொடர்ச்சி மலையில் காணப்படும் தவளைச் சிற்றினங்களுள் ஒன்றாகும். இது கர்நாடகாவின் கெம்போலி பகுதியில் மட்டுமே காணப்படுகிறது.  

இந்த இனத்தின் வாழ்விட விருப்பத்தேர்வுகள் அறியப்படவில்லை; இருப்பினும் இது வன வாழ் இனமாக இருக்கலாம்,. மேலும் ஏனைய சிற்றினங்கள் போலவே இனப்பெருக்கம் செய்கிறது. இதனுடைய இளம் உயிரிகள் நீரோடைகளுக்கு அடுத்துள்ள ஈரமான பாறைகளில் காணப்படுகின்றன.  

## பெரும்அச்சுறுத்தல்
இந்த சிற்றினம் சேகரிக்கப்பட்ட பகுதி, மற்றும் தற்பொழுது வாழக்கூடிய பகுதியில், விவசாய பயன்பாட்டிற்கான காடுகள் அழிக்கப்படுவது இத்தவளையின் வாழ்விற்கு பெரும் அச்சுறுத்தலாக உள்ளது.
# திருச்சூர் விலங்கியல் பூங்கா வனவாழ்வுயிர்ப் பாதுகாப்பு மற்றும் ஆராய்ச்சி மையம்


**திருச்சூர் விலங்கியல் பூங்கா வனவாழ்வுயிர்ப் பாதுகாப்பு மற்றும் ஆராய்ச்சி மையம், புத்தூர்** (*Thrissur Zoological Park Wildlife Conversation & Research Centre*) என்பது இந்தியாவின் கேரள மாநிலத்தின் திருச்சூர் நகரின் புத்தூரில் அமைக்கபடவுள்ள ஒரு விலங்கியல் பூங்கா ஆகும். கேரள மாநிலத்தில் உள்ள அனைத்து உயிரியல் பூங்காக்களும் தற்போது கலாச்சார விவகார அமைச்சினால் நிர்வகிக்கப்படுகின்றன, இது கேரள மாநில வன மற்றும் வனவிலங்குத் துறையால் உருவாக்கப்பட்டு நிர்வகிக்கப்படும் முதல் மிருகக்காட்சிசாலையாகும்.  

## வரலாறு
திருச்சூர் நகரின் மையப்பகுதியில் 13 ஏக்கர் பரப்பளவில் அமைந்துள்ள திருச்சூர் விலங்கு காட்சியகம் அமைந்துள்ள இடம் இதற்கு பொருத்தமற்றது என்று கண்டறியப்பட்டுள்ளது. வானூர்திகளின் போக்கு போன்றவற்றால் எழும் ஒலிகள் விலங்குகளை பாதிக்கின்றன எனப்பட்டது. வருவாய் துறையின் நிலம் கிடைக்காததால், மிருகக்காட்சிசாலையானது புதூரில் 336 ஏக்கர் வன நிலத்திற்கு மாற்றப்படுகிறது. இதன்மூலம், மிருகக்காட்சிசாலையின் மேலாண்மையானது கேரள வன மற்றும் வனவிலங்குத் துறையிடம் ஒப்படைக்கப்படும். 2003 ஆம் ஆண்டில் இந்த விலங்கியல் பூங்கா குறித்த அறிவிப்பை அப்போதைய கேரள வனத்துறை அமைச்சர் கே. சுதாகரனால் அறிவிக்கப்பட்டது . புதூரில் உள்ள 150 ஏக்கர் வன நிலத்தில் இந்த திட்டம் வரும். விலங்கியல் பூங்காவை ஆத்திரேலியாவைச் சேர்ந்த முன்னணி சர்வதேச உயிரியல் பூங்கா வடிவமைப்பாளர் ஜான் கோ வடிவமைத்துள்ளார். புத்தூரில் 336 ஏக்கரில் இந்த மிருகக்காட்சி சாலை 130 கோடி ரூபாய் செலவில் வருகிறது.  

## திட்டம்
விலங்கியல் காட்சியகமும், பூங்காவும் மூன்று கட்டங்களாக கட்டப்படும். கேரள அரசு 2013 ஆம் ஆண்டில் முதல் கட்டமாக விலங்கியல் பூங்காவிற்கு ரூ .5 கோடியை விடுவித்தது. இந்தப் பணிகள் மூன்று ஆண்டுகளில் நிறைவடையும் போது ரூ .150 கோடிகள் செலவாகும். இந்த நிதியை ஒன்றிய அரசு வழங்கும். முதல் கட்டமாக, நுழைவுச்சீட்டு தருமிடம், சுவர்கள் கட்டுமானம், பக்கவாட்டாக, உணவு விடுதி, வளர்ப்பு விலங்குகளுக்கான அடைப்புகள் போன்றவை கட்டப்படும். இந்த இடங்கள் 10 ஏக்கரில் இருக்கும். அடைப்புப் பகுதிகளின் வேலை முடிந்த பிறகு திரிசூர் மிருகக்காட்சிசாலையில் இருந்து விலங்குகள் இங்கு மாற்றப்படும். இரண்டாம் கட்டமாக, பணியாளர்கள் குடியிருப்பு மற்றும் கட்டுமானங்கள் கட்டப்படும். மிருகக்காட்சிசாலையின் மொத்த கட்டுமான செலவுகள் ரூ .300 முதல் 350 கோடி வரை ஆகும்.
# குகைவாழ் தவளை


**குகை வாழ் தவளை** (**cave-dwelling frog**) என்பது *ரானோய்டே கேவர்னிகோலா* என்ற சிற்றினத்தினைக் குறிக்கின்றது. இது பெலோட்ரியாடிடே குடும்பத்தில் உள்ள ஓர் தவளை இனமாகும். இத்தவளைகள் ஆத்திரேலியாவில் மட்டுமே காணப்படுகின்றன. இதனுடைய வாழ்விடங்கள் மிதவெப்பமண்டல அல்லது வெப்பமண்டல உலர் புதர்க்காடுகள், மிதவெப்பமண்டல அல்லது வெப்பமண்டல வறண்ட தாழ்நில புல் வெளி<nowiki/>கள், ஆறுகள், பாறை பகுதிகள், உள்நாட்டுச் சுண்ணாம்புக் கரடு, குகைகள் முதலியன.  

## ஆதாரங்கள்

-